open-index/open-wikipedia-markdown huggingface dataset:
Divdabja teiciens

**Divdabja teiciens** ir savrupinājums, ko veido viens no četru veidu divdabjiem kopā ar vismaz vienu patstāvīgu to paskaidrojošu vārdu (t.i., teikuma locekli). Divdabja teicienā neietilpst teikuma virslocekļi, un to neievada sakārtojuma vai pakārtojuma vārdi (piemēram, "Pēteris sēdēja stūrī, kur, *neviena netraucēts*, nodevās pārdomām).

Divdabja teicienā var ietilpt vairāki vienlīdzīgi divdabji, tāpat teikumā var būt vairāki vienlīdzīgi vai dažādi divdabja teicieni. Teikumā tas var atrasties sākumā, vidū vai beigās. Divdabja teiciens nav jāatdala ar komatiem, ja tas ir viens no vienlīdzīgiem teikuma locekļiem un piesaistīts ar *un*, *vai* ("Zēni sāka ēst *laikus* un *negaidot meitenes*").

Divdabja teicienam pastāv **patstāvīgā** (jeb **absolūtā**) **datīva** paveids. To veido no darītāja nosaukuma datīvā un divdabja ar *-ot*, *-oties* (piemēram, "*Saulei rietot*, mēs devāmies mājās"). Ja divdabim, kas teikumā ir apstāklis vai dubultloceklis, pakārto palīgteikumu vai tiešo runu, tad parasti veidojas **plašāka savrupināta grupa, kuras pamatā ir divdabis**.

Divdabja teiciens neveidojas, ja ir tikai viens pats divdabis ("Jaunlaulātie *dziedādami* gāja pāri tiltam"), ja ir divdabis ar palīgvārdu vai apstākļa vārdiem *cik, gluži, pavisam, pilnīgi* ("Viņa *kā juzdama* gāja mājās"), ja divdabi paskaidrojošie pakārtojuma vārdi *kas, kurš, kura* palīgteikumā pilda papildinātāja funkciju ("Tika pieņemti noteikumi, *kurus pildot* visi jutās droši"), ja teikumā nav darbības vārda, kas visbiežāk liecina, ka tas jāpārveido (piemēram, ir nepareizs teikums "Pārdomas, grāmatu lasot"), vai ja divdabi ar *-ot* var aizstāt divdabis ar *-am*.

Vārdu savienojumus "acīm redzot", "pavisam negaidot", "gluži nemanot" nesavrupina, jo tie laika gaitā kļuvuši par stabilām vārdkopām un zaudējuši divdabja teiciena un absolūtā datīva konstrukcijas nozīmi. Tāpat var nesavrupināt frazeoloģiska tipa vārdu savienojumus, kuru centrā ir divdabis, piemēram, "klausās muti atplētis", "melo acis nepamirkšķinājis", "iet degunu nokāris", jo šajos izteicienos divdabja tiešā leksiskā nozīme ir kaut kādā mērā zudusi un tie veido jēdzieniski nedalāmu vienību.

## Divdabja teicienu veidojošie divdabji

## Atsauces

## Ārējās saites
* AILab
Diass

**Diass** (, no personvārda Djego (*Diego*); sieviešu dzimtē Diasa) ir izplatīts spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Diašs. Cilvēki ar šo uzvārdu:

* Bens Breretons Diass (*Ben Brereton Díaz*; 1999), — Anglijā dzimis Čīles futbolists;
* Brāhīms Diass (*Brahim Díaz*; 1999) — Spānijas futbolists;
* Ismaels Diass (*Ismael Díaz*; 1997) — Panamas futbolists;
* Marjano Diass Mehija (*Mariano Díaz Mejía*; 1993) — Dominikānas un Spānijas futbolists;
* Rafaels Diass (*Raphael Díaz*; 1986) — Šveices hokejists;
* Ramons Diass (*Ramón Díaz*, 1959) — Argentīnas futbolists un treneris;
* Luiss Diass (*Luis Díaz*, 1997) — Kolumbijas futbolists.

## Skatīt arī
* Diašs
* Diazs

## Atsauces
Mikaēls Pretorijs

**Mikaēls Pretorijs** (; dzimis , miris ) bija vācu komponists, ērģelnieks un mūzikas teorētiķis. Pazīstama ir Pretorija mūzika korim. Pazīstamākā vācu 17. gadsimta mūzikas teorijas traktāta "*[[Syntagma musicum]]*" ("Mūzikas uzbūve") autors.

Dzimis kā **Mikaēls Šulce** () Kreicburgā mācītāja ģimenē. Skolu apmeklējis Torgavā un Cerbstā. Studējis Frankfurtē pie Oderas. No 1604. gada - galma kapelmeistars Volfenbitelē. No 1613. gada strādājis arī Drēzdenes galmā, kur darbojies kopā ar Heinrihu Šicu.

## Ārējās saites

* Mikaēla Pretorija profils ''AllMusic''
Hermanis Bergengrūens

**Hermanis Bergengrūens** (, dzimis , miris ) bija vācbaltiešu izcelsmes Latvijas luterāņu mācītājs. 

Mācījies Rīgas pilsētas ģimnāzijā. Studējis teoloģiju. 1902. gadā ordinēts Svētā Pētera baznīcas draudzē. No 1902. gada darbojies Vēstures un senatnes pētītāju biedrībā. No 1907. gada - vācu draudzes mācītājs Cēsīs. Sākoties Pirmajam pasaules karam 1915. gadā izsūtīts uz Sibīriju. 1918. gadā atgriezās Rīgā un kalpoja par Svētā Pētera baznīcas mācītāju. 1919. gadā komunistu arestēts, nošauts Centrālcietumā īsi pirms komunistu atkāpšanās no Rīgas.
Frīdrihs III Gudrais

**Frīdrihs III Gudrais** (; dzimis , miris ) bija Saksijas kūrfirstistes valdnieks un Mārtiņa Lutera atbalstītājs.

Dzimis Torgavā Saksijas kūrfirsta Ernsta ģimenē. Pēc tēva nāves kļuva par kūrfirstu.

1502. gadā nodibināja Vitenbergas universitāti, kura ar tās Mārtiņa Lutera un Filipa Melahtona darbību kļuva par luterticības izcelšanās vietu. Kaut arī Frīdrihs III pats visu mūžu palika katolis, viņš atbalstīja Lutera darbību, cita starpā nodrošinot Lutera viltus nolaupīšanu un dzīvi Vartburgas pilī, kur Luters iztulkoja vāciski Jauno Derību.

Frīdrihs III savāca arī milzīgu reliģisko relikviju kolekciju. No 1504. gada Frīdriha III galma mākslinieks bija Lūkass Krānahs Vecākais.

## Ārējās saites
Lorde

**Ella Marija Lani Jeliča-O'Konora** (*Ella Marija Lani Yelich-O'Connor*; dzimusi ), pazīstama ar skatuves vārdu ***Lorde***, ir Jaunzēlandes dziedātāja un dziesmu autore.

13 gadu vecumā parakstījusi līgumu ar ierakstu kompāniju *[[Universal Music Group]]*. 2013. gada martā iznāca *Lorde* debijas darbs *[[The Love Club EP]]*, kurā bija iekļauta arī dziesma *[[Royals]]*, kas kļuva par hitu un saņēma divas *[[Grammy]]* balvas (tika atzīta par gada dziesmu). Viņa ir trešā jaunākā *Grammy* saņēmusī māksliniece. Tā paša gada septembrī tika izdots debijas studijas albums *[[Pure Heroine]]*, kas galvenokārt ir saņēmis pozitīvu kritiķu novērtējumu un guvis komerciālus panākumus.

## Diskogrāfija
* *[[Pure Heroine]]* (2013)
* *Melodrama* (2017)
* *Solar Power* (2021)
* *Virgin* (2025)

## Atsauces

## Ārējās saites
* 
* 
*
Erhards Deblers

**Erhards Deblers** (, dzimis , miris ) bija vācbaltiešu izcelsmes Latvijas luterāņu mācītājs.

## Dzīvesgājums
Dzimis 1882. gadā Rīgā.
1902. gadā absolvēja Rīgas pilsētas ģimnāziju. No 1902. līdz 1908. gadam studēja teoloģiju Tērbatas universitātē. No 1909. gada darbojās kā vikārs Novočerkaskā. Ordinēts 1912. gada 5. februāri. No 1913. gada novembra Svētās Marijas Diakonijas institūta (*Marien-Diakonissenanstalt*) rektors, vēlāk bija Jēkaba baznīcas virsmācītājs.

Sākoties Pirmajam pasaules karam, 1915. gadā izsūtīts uz Harkivu, vēlāk Saratovu. Atgriezies Rīgā, iesaistījās vācbaltiešu organizāciju darbībā. 1919. gada 2. martā komunistu arestēts, nošauts Centrālcietumā īsi pirms lielinieku atkāpšanās no Rīgas.
Andris Reinholds

**Andris Reinholds** (dzimis  Rīgā) ir bijušais latviešu airētājs.

Izglītību ieguvis Rīgas 6. vidusskolā un Rīgas Tehniskajā universitātē, ko absolvējis 1994. gadā.

Piedalījies divās Olimpiskajās spēlēs (, ). 1996. gadā Atlantā kopā ar Uģi Lasmani izcīnījis 9. vietu pārairu divnieku sacensībās. Pēc četriem gadiem Sidnejā ieņēma 8. vietu vieninieku sacensībās, tomēr pēc dopinga kontroles ticis diskvalificēts uz mūžu par nandrolona lietošanu. Ir izcīnījis otro vietu vieniniekos 1994. un trešo vietu divniekos 1992. gada Pasaules čempionātā studentiem. Augstākais sasniegums Pasaules čempionātā ir 1997. gadā izcīnītā 7. vieta vieninieku sacensībās. 12 reizes Reinholds ir izcīnījis uzvaru Latvijas čempionātā.

## Atsauces

## Ārējās saites
Reinholds

**Reinholds** var būt:

* Reinholds (personvārds), vīriešu personvārds

## Cilvēki ar šādu vārdu
*Reinholds Bērenss (1745—1823), ārsts, botāniķis
*Jākobs Mihaels Reinholds Lencs (1751—1792), dzejnieks
*Reinholds Johans Ludvigs Samsons fon Himmelšerna (1778—1858), tiesībnieks, dzejnieks
*Reinholds Šmēlings (1840—1917), arhitekts
*Reinholds fon Bergmanis (1850—1913), skolotājs un meteorologs
*Reinholds Sniķers (1893—1953), ārsts

## Cilvēki ar šādu uzvārdu
* Andris Reinholds, airētājs
* Jānis Reinholds (1896—1933), satīriķis, humorists un feļetonists
* Voldemārs Reinholds, virsnieks

## Skatīt arī
* Reinholde
* Reinis
Sproģe

**Sproģe** (vīriešu dzimtē Sproģis) ir latviešu cilmes uzvārds. Cilvēki ar šo uzvārdu:

* Anita Sproģe — pasniedzēja un režisore;
* Gundega Sproģe (1972) — vieglatlēte;
* Rita Sproģe (1967) — politiķe.
Austrāliešu futbols

thumb|250px|Austrāliešu futbola spēles epizode

**Austrāliešu futbols** (, *Australian football*) ir komandu sporta veids, kurā piedalās divas komandas.

Katrā komandā ir 18 spēlētāji. Sacensības tiek aizvadītas uz speciāla austrāliešu futbola laukuma, modificēta kriketa laukuma vai līdzīga izmēra laukuma. Laukums ir ovāls. Galvenais punktu gūšanas veids ir bumbas iesišana starp vārtiem. Spēlē par uzvarētāju tiek pasludināta komanda, kas guvusi vairāk punktu, ja vien netiek izmantoti neizšķirti. Spēlētāji var izmantot jebkuru sava ķermeņa daļu, tomēr pastāv dažādi noteikumi par bumbas pārvietošanu spēles laikā. Austrāliešu futbolā ir atļauts fiziskais kontakts starp spēlētājiem, tiek atļauta roku un visa auguma izmantošana pretinieku traucēšanai.

Šis ir apmeklētākais sporta veids Austrālijā. Ar šo sporta veidu nodarbojas amatieru līmenī arī vairākās citās valstīs. Prestižākās sacensības ir *[[Australian Football League]]* (AFL), kur katra sezona noslēdzas ar finālu. 2013. gada sezonas finālu apmeklēja 100 007 skatītāji, tādējādi tas kļuva par pēdējo desmitgažu apmeklētāko finālu starp sporta veidiem, kuros bijusi uzskaite.

 Melburnā, Austrālijā, austrāliešu futbols tika iekļauts kā demonstrējumu sporta veids.

Sporta veida pirmsākumi ir datējami ar 1858. gadu, nākamajā gadā tikuši izdoti pirmie noteikumi.

## Atsauces

## Ārējās saites

*
Heinrihs Šics

**Heinrihs Šics** (; dzimis , miris ) bija vācu komponists un ērģelnieks. Iespējams, pazīstamākais vācu komponists pirms Johana Sebastiāna Baha. Vācu pirmās operas "Dafne" autors. Opera pirmoreiz atskaņota Torgavā 1627. gadā un mūsdienās ir pazaudēta.

Dzimis Bādkestricā, vēlāk ģimene pārcēlās uz Veisenfelsu, kur tēvs kļuva par krogus īpašnieku un vēlāk - pilsētas birģermeistaru. 1598. gadā, uzturoties pilsētā Heinriha Šica muzikālo talantu pamanīja Heseles-Kaseles landgrāfs Morics, kurš pierunāja ģimeni dod Heinrihu izglītoties mūzikā.

Kādu laiku darbojies kā kora zēns, Heinrihs Šics studēja tiesības Marburgā, bet no 1609. līdz 1612. gadam Venēcijā apguva mūziku pie Džovanni Gabriēli. 1615. gadā Drēzdenē kļuva par Saksijas galma komponistu un palika amatā līdz savai nāvei 1672. gadā, dažkārt dodamies ilgākos braucienos (uz Venēciju, divreiz uz Kopenhāgenu).

## Ārējās saites

* Heinriha Šica profils ''AllMusic'' 
* Šica notis ''IMSLP''
Drohičinas līgums

thumb|300px|Rīgas birģermeistara, rātes un pilsoņu zvērests Stefanam Batorijam 1581. gada 7. aprīlī (latīniski).

**Drohičinas līgums** (, ) bija miera līgums starp Polijas-Lietuvas kopvalsti un Rīgas brīvpilsētu Livonijas kara noslēgumā, kas iekļāva Rīgu Polijas-Lietuvas kopvalstī.

Līgumu 1581. gada 14. janvārī Drohičinas pilsētā (mūsdienās Podlases vojevodistes dienvidos) parakstīja Polijas-Lietuvas valdnieks Stefans Batorijs un Rīgas rātes pārstāvji — birģermeisters Kaspars Bergens (*Kaspar zum Bergen*), rātskungs Nikolajs Eke, rakstvedis Johans Tasts, Lielās ģildes eltermanis Rudolfs (Rolofs) Šrēders un Mazās ģiles eltermanis Goriss Bauers (Brauers). Līgums uz četriem pergamenta ruļļiem ar Polijas un Lietuvas valsts zīmogiem glabājās Rīgas pilsētas arhīvā.

## Priekšvēsture
Viļņas ūnijas un Grodņas ūnijas noslēgšanas rezultātā agrākie Rīgas feodālie senjori - Livonijas ordenis un Rīgas arhibīskaps pakļāvās Lietuvas dižkunigaitijas virsvarai. Rīgas pilsēta turpretī nepiekrita pievienoties ūnijai un meklēja iespējas nostiprināt īpašo statusu.

## Līguma pamatnosacījumi
Rīgas pilsoņiem tika saglabātas atsevišķas privilēģijas, vēlāk sauktas par "Stefana privilēģiju kopumu" (). Vienu no Rīgas birģermeistariem iecēla par burggrāfu, kas bija Polijas-Lietuvas pārstāvis pilsētā. Rīgas pilsētas likumu izmaiņām turpmāk bija nepieciešama Polijas karaļa piekrišana.

## Sekas
Lai pieņemtu Rīgas uzticības zvērestu, karalis Stefans Batorijs 1581. gada 12. martā ieradās Rīgas pilī, kas atradās ārpus tā laika pilsētas robežām. Pilsētas zvērests tika pieņemts 7. aprīlī. 1582. gada 16. novembrī Polijas—Lietuvas kopvalsts Seims Varšavā apstiprināja karaļa Stefana privilēģijas Rīgas pilsētai.

Tomēr jau pēc dažiem gadiem sākās pilsētas namnieku sacelšanās pret pilsētas rāti un Polijas-Lietuvas virsvaru, ko dēvē par Rīgas Kalendāra nemieriem (1584-1589). Par formālo iemeslu kalpoja karaļa Stefana Batorija rīkojums pāriet uz Gregora kalendāru.

## Atsauces
Gundega Sproģe

**Gundega Sproģe** (dzimusi  Rīgā) ir bijusī latviešu vieglatlēte, startējusi trīssoļlēkšanas sacensībās.

 Atlantā izcīnījusi 19. vietu trīssoļlēkšanā, kvalifikācijā veicot 13,67 m tālu lēcienu. Šīs bija sportistes pirmās lielās starptautiskās sacensības. Vēlāk izcīnīja 9. vietu 1997. gada Pasaules čempionātā (13,98 m) un 14. vietu 1998. gada Eiropas čempionātā (14,02 m). Piecas reizes uzvarējusi Latvijas čempionātā gan trīssoļlēkšanā stadionā, gan trīssoļlēkšanā telpās, gan tāllēkšanā telpās.

 uzstādījusi Latvijas rekordu, veicot 14,76 m tālu lēcienu.

1999. gadā sportiste tika diskvalificēta par anabolisko steroīdu lietošanu uz diviem gadiem. Sproģe kļuva par pirmo Latvijas sportisti, kas tikusi diskvalificēta par dopinga lietošanu.

Izglītību ieguvusi Rīgas 49. vidusskolā, ko pabeigusi 1990. gadā, un Latvijas Universitātē, ko absolvējusi 1995. gadā.

## Personiskie rekordi

## Sasniegumi

## Atsauces

## Ārējās saites

* LOK profils
Alfrēds Kons

**Alfrēds Kons** (; dzimis , miris ) bija amerikāņu rakstnieks, žurnālists, avīžu redaktors, policijas komisārs un scenārists 20. gadsimta 20. un 30. gados. Plašāk pazīstams ar scenāriju filmai "Džeza dziedātājs", par ko tika izvirzīts 1. Kinoakadēmijas balvai nominācijā "Labākais adaptētais scenārijs".

## Biogrāfija
Alfrēds Kons dzimis Frīportā, Ilinoisā, bet vēlāk pārcēlās uz Klīvlendu, Ohaio, kur sāka strādāt par avīžu redaktoru un žurnālistu. Vēlāk viņš pārcēlās uz Galvestonu, Teksasu, kur vadīja avīzes izdošanu.

Sekojot savai žurnālista karjerai, Kons pārcēlās uz Arizonu, kur kā sekretārs piedalījās Arizonas konstitucionālās konvencijas izveidē, kas 1912. gadā ļāva Arizonai kā štatam pievienoties ASV.

1920. gados Alfrēds Kons pārcēlās uz Losadželosu, Kaliforniju, un uzsāka rakstnieka, scenārista karjeru. Iesākumā rakstīja starptitrus mēmajām filmām, bet vēlāk pievērsās scenārijiem un adaptācijām. Viņš bija līdzautors 1926. gada filmai *[[The Cohens and Kellys]]*. Alfrēds Kons adaptēja Samsona Rafaelsona lugu filmai "Džeza dziedātājs", pirmajai pilnmetrāžas mākslas filmai ar skaņu, par ko tika nominēts Amerikas Kinoakadēmijas balvai. Šajā laika posmā viņš sarakstīja apmēram simts scenārijus, no kuriem aptuveni četrdesmit tika ekranizēti.

1930. gados aizgāja no scenāriju rakstīšanas un tika nozīmēts par Losandželosas policijas komisāru, tomēr turpināja rakstīt dažādus stāstus. Alfrēds Kons mira no sirdsslimības 1951. gadā.

## Ārējās saites
Teodors Hofmanis

**Teodors Hofmanis** (, dzimis , miris ) bija vācbaltiešu izcelsmes Latvijas luterāņu mācītājs. 

Dzimis aptiekāra ģimenē. Mācījies Rīgas guberņas ģimnāzijā. 1889. gadā pabeidzis teoloģijas studijas Tērbatas universitātē. 1892. gada 15. novembrī ordinēts par mācītāju. Ilgus gadus kalpoja kā mācītājs Rīgas Pētera baznīcas draudzē, strādājis par reliģijas skolotāju.

LSPR laikā komunistu arestēts, nošauts Centrālcietumā īsi pirms komunistu atkāpšanās no Rīgas.
Pelagijs

**Pelagijs** (, dzimis apmēram 354. gadā, miris apmēram 418. gadā) bija askēts, iebraucis Romā visiespējamāk no Īrijas. Pēc tam, kad vestgotu karalis Alariks I ieņēma Romu, Pelagijs pārcēlās uz Kartāgu. Zināms, ka ap 418. gadu darbojies Palestīnā.

Neatzīdams cilvēka iedzimto grēku un predestināciju, lika pamatus t.s. pelagiānismam. Pelagija mācība tika atzīta par ķecerību 418. gada Kartāgas koncilā. Darbi nav saglabājušies, uzskati ir zināmi no Pelageja pretinieku (piemēram, Svētā Augustīna) rakstiem.

## Ārējās saites
Pelāgijs

**Pelāgijs** var būt:

* Pelagijs — askēts 4. gadsimta beigās, 5. gadsimta sākumā, iebraucis Romā visiespējamāk no Īrijas;
* Pelāgijs I — Romas pāvests no 556. līdz 561. gadam;
* Pelāgijs II — Romas pāvests no 579. līdz 590. gadam.
Gelnicas apriņķis

**Gelnicas apriņķis** () ir Slovākijas Košices apgabala administratīvā iedalījuma vienība. Robežojas ar Košices apgabala Košices apkārtnes, Rožņavas un Spišska Nova Vesas apriņķiem, kā arī Prešovas apgabala Prešovas apriņķi.

Apriņķis ir mežiem bagātākais valstī - tā teritoriju 74,6% apmērā klāj mežs.

Apriņķa Kojšovas ciemā dzimis slovāku kinorežisors Jurajs Jakubisko (*Juraj Jakubisko*, 1938). 

## Ārējās saites
*
Hinrihs Loze

**Hinrihs Loze** (; dzimis , miris ) bija nacistiskās Vācijas valsts darbinieks. No 1941. līdz 1944. gadam vadīja Ostlandes reihskomisariātu — vācu okupācijas civilpārvaldi Baltijas valstīs un daļā Baltkrievijas teritorijas.

Hinrihs Loze bija NSDAP biedrs no 1923. gada; Šlēsvigas-Holšteinas gauleiters no 1925. gada līdz pat Otrā pasaules kara beigām 1945. gadā. Pēc kara Lozi tiesāja par kara noziegumiem, un viņam tika piespriesti 10 gadi brīvības atņemšanas. 1951. gadā tika atbrīvots no ieslodzījuma slimības dēļ.

## Ārējās saites

* Biogrāfiskā informācija
Leņķiskais paātrinājums

**Leņķiskais paātrinājums** ir fizikāls lielums, kas raksturo leņķiskā ātruma izmaiņu laikā. Tā mērvienība SI sistēmā ir radiāns uz sekundi kvadrātā (rad/s vai rad⋅s). Leņķiskais paātrinājums parasti tiek apzīmēts ar grieķu alfabēta burtu epsilons .

Leņķiskais paātrinājums var tikt izmērīts ar leņķiskā ātruma  pirmās kārtas atvasinājumu pēc laika  vai arī ar rādiusa pagrieziena leņķa  otrās kārtas atvasinājumu pēc laika :

: \vec\varepsilon = \frac{d\vec\omega}{dt} = \frac{d^2{\varphi}}{dt^2}

Tā skaitlisko vērtību var uzzināt, lineāro tangenciālo paātrinājumu  dalot ar rādiusu (attālumu no koordinātu sistēmas sākumpunkta līdz vajadzīgajam punktam):

: {\varepsilon} = \left|\frac{d{\omega}}{dt}\right| = \left|\frac{d^2{\varphi}}{dt^2}\right|
: {\varepsilon} = \frac{a_T}{r}

Parasti leņķiskais paātrinājums ir vektors. Tā virziens ir atkarīgs no kustības veida — ja tā ir paātrināta, tad vektors vērsts pa rotācijas asi  virzienā, ja kustība ir palēnināta, tad — pretēji  virzienam.

## Atsauces

## Ārējās saites

* ''Angular Acceleration Formula''
Klements X

**Klements X** (; dzimis **Emīlio Bonaventura Altjēri** () , miris ) bija Romas pāvests no  līdz savai nāvei .

Dzimis dižciltīgā ģimenē. No 1623. līdz 1627. gadam darbojies pāvesta vēstniecībā Polijā, pēc tam atgriezies Itālijā, kur kļuvis par Kamerīno bīskapu. Līdz laikam, kad viņu 1669. gadā pāvests Klements IX iecēla par kardinālu, Altjēri ieņēmis dažādus baznīcas amatus, tai skaitā bijis pāvesta vēstnieks Neapolē. 1670. gadā ticis ievēlēts par Romas pāvestu pēc vairāk nekā četrus mēnešus ilga konklāva, ievēlēšanas brīdī bijis 79 gadus vecs.

Pontifikāta laikā kanonizēja vairākas personas. Viņš organizēja pāvesta finanses, sniedza Polijai ievērojamu atbalstu pret turku iebrukumu. Viņa laikā tikusi uzcelta strūklaka Svētā Pētera laukumā.

## Ārējās saites
Pāvila vēstule Titam

**Pāvila vēstule Titam** () ir viena no Jaunās Derības vēstulēm, par kuras autoru tradicionāli uzskata Svēto Pāvilu. Kopā ar 1. un 2. vēstuli Timotejam tā tiek uzskatīta par pastorālo (ganu) vēstuli, jo tiek izteikti padomi, kā vadīt draudzi. Vēstule adresēta Titam, kuru norīkoja draudzes darba pārraudzībai Krētā. Vēstules autors apraksta, kādam ir jābūt draudzes vadītājam.

## Ārējās saites
* 
* 
* 
* Vēstules teksts
Kālija dihromāts

**Kālija dihromāts** (K2Cr2O7) ir dihromskābes kālija sāls. Tā ir spilgti oranža kristāliska viela, kas šķīst ūdenī, veidojot oranžu šķīdumu. Kālija dihromāts ir samērā spēcīgs oksidētājs. Tāpat kā visi sešvērtīgā hroma savienojumi, kālija dihromāts ir visai kaitīgs veselībai. Labi šķīst ūdenī, nešķīst spirtā. Kristalizējas triklīnajā singonijā.

## Atrašanās dabā
Kālija dihromāts veido retu minerālu — lopesītu.

## Iegūšana
Kālija dihromātu rūpnieciski iegūst, 1000 līdz 1300 °C temperatūrā sakausējot kālija karbonātu ar Cr<sub>2</sub>O<sub>3</sub> vai hroma dzelzsrūdu. Laboratorijas vajadzībām kālija dihromātu var iegūt, izgulsnējot to no nātrija dihromāta šķīduma ar KCl (kālija dihromāts ir ūdenī mazāk šķīstošs nekā nātrija dihromāts).

## Īpašības
Kālija dihromāts ir oksidētājs, ko izmanto dažādās ķīmiskās reakcijās. Tas iedarbojas maigāk, nekā kālija permanganāts. Spirtus kālija dihromāts vispirms oksidē līdz aldehīdiem, bet permanganāts dod uzreiz karbonskābes. No sekundārajiem spirtiem ar dihromāta palīdzību var iegūt ketonus, piemēram, no mentona — mentolu. Trešējos spirtus kālija dihromāts nespēj oksidēt.

Stipri karsējot, sadalās, izdalot skābekli:
:4K2Cr2O7 →  4K2CrO4 + 2Cr2O3 + 3O2

Sārmainā vidē oranžsarkanais kālija dihromāta šķīdums kļūst dzeltens, jo veidojas kālija hromāts:
:K2Cr2O7  +  K2CO3   →   2K2CrO4 + CO2
Šī reakcija ir apgriezeniska, t.i., skābā vidē no hromāta rodas dihromāts.

Iedarbojoties uz kālija dihromātu ar atdzesētu sērskābi, rodas sarkani hroma(VI) oksīda (CrO3) kristāli:
: K2Cr2O7  +  2H2SO4  →   2CrO3  +  2KHSO4  +  H2O

Karstā sērskābē notiek oksidēšanās-reducēšanās reakcija un izdalās skābeklis:
:2K2Cr2O7  +  8H2SO4   →   2K2SO4  +  2Cr2(SO4)3  +  8H2O + 3O2

## Izmantošana
Lieto krāsvielu ražošanā, ādu miecēšanā, sērkociņu ražošanā, pirotehnikā, fotogrāfijā, glezniecībā. Kālija dihromāta šķīdumu sērskābē — hroma maisījumu — lieto laboratorijas trauku mazgāšanai.

Kālija dihromāta sērskābu šķīdumu lieto redzamā un ultravioletā diapazona spektrofotometru pārbaudei.

## Atsauces
Baurdarbunga

**Baurdarbunga** (, ) ir stratovulkāns zem Vahdnajegidla (*Vatnajökull*) ledāja Islandē, daļa no  garas un  platas vulkāniskās sistēmas. Baurdarbunga ir otrs augstākais Islandes kalns, tā virsotne atrodas  v.j.l.

Laika gaitā ik pēc apmēram 250—600 gadiem ir notikuši lieli vulkāna izvirdumi. Pēdējais izvirdums sācies 2014. gada septembrī un turpinās piecus mēnešus. Iepriekšējais Baurdarbungas izvirdums bija 1910. gada jūnijā—augustā.

## Ārējās saites

* Bárdarbunga
Viesata

**Viesata** (arī **Remtes upe**, **Smuku upe**, **Vēžu upe**) ir Abavas kreisā krasta pieteka, apmēram 1,5—5 m dziļa. Upes vidējais platums ir aptuveni 5 m,  vietām atrodas augsti stāvkrasti — līdz pat 12 metru augstumam. Lielākās pietekas: Aleslauku strauts, Ķīpa, Ķuņķurupe, Prūsene. Šajā upē mīt asari, līņi, brekši, raudas, līdakas, karūsas un citas zivis. Ir sastopami vēži un ļoti daudzās vietās arī bebri. Viesatas upes krastā atrodas Spuņņakmens jeb Spuņņu dižakmens, kas ir īpaši aizsargāts dabas objekts. Šajā sarkanīgajā dižakmenī iekalts krusts — robežzīme, kas arī šobrīd iezīmē Kandavas un Vānes pagastu robežu. Upes krastos ir ierīkota izzinoša dabas taka "Viesatas upes loki", kurā var uzzināt informāciju par upes apkārtnē esošo floru un faunu. Šīs takas garums ir aptuveni 5,1 km, bet ir iespējams iziet kādu no citiem maršrutiem.

## Atsauces
Hroma maisījums

thumb|250px|Ar hroma maisījumu samitrināts keramiskais filtrs
**Hroma maisījums** ir kālija dihromāta un koncentrētas sērskābes maisījums. Tas nav vienkāršs dihromāta šķīdums sērskābē, jo šķīstot notiek arī ķīmiska reakcija, kurā veidojas hroma(VI) oksīds jeb hroma trioksīds CrO3. Hroma maisījums ir tumši brūns, biezākā slānī gandrīz melns šķidrums. To dēvē arī par **hromsērskābi**, kas nav īsti korekti, jo hromsērskābe ir sērskābes un hroma trioksīda maisījums.

Hroma maisījums ir viens no visspēcīgākajiem oksidētājiem. Tā kā tas neiedarbojas uz stiklu, to lieto laboratorijas trauku mazgāšanai.

Lai pagatavotu hroma maisījumu, koncentrētai sērskābei pievieno apmēram 5% (pēc masas) smalki saberzta kālija dihromāta pulvera un karsē porcelāna traukā ūdens vannā līdz pulvera izšķīšanai. Hroma maisījumu var gatavot arī no nātrija dihromāta, to izšķīdinot ūdenī un šķīdumam pievienojot koncentrētu sērskābi (nedrīkst liet ūdens šķīdumu sērskābē!).

Lai izmazgātu laboratorijas trauku, tā iekšpusi vispirms izskalo ar ūdeni, tad ielej nedaudz hroma maisījuma (labāk uzsildīta) un uzmanīgi samitrina visu trauka iekšpusi. Izlej hroma maisījumu atpakaļ tā glabāšanas traukā, cenšoties pārklāt ar hroma maisījumu arī trauka malas. Ļauj traukam pastāvēt dažas minūtes, tad izmazgā trauku vispirms ar siltu ūdensvada ūdeni, pēc tam ar destilētu ūdeni. Tīram traukam ūdens iekšpusi pārklāj vienmērīgi, nesavelkoties atsevišķos pilienos. Stipri netīrus traukus tur kontaktā ar hroma maisījumu ilgāk vai mazgā ar to vairākas reizes. Ar naftas produktiem piesārņotus traukus nevar izmazgāt ar hroma maisījumu; tie jāmazgā ar ūdens tvaiku vai organiskiem šķīdinātājiem. Nedrīkst mazgāt ar hroma maisījumu traukus, kas piesārņoti ar bārija sāļiem, jo tad traukos rodas nešķīstošas bārija sulfāta nogulsnes. Tādi trauki jāmazgā ar hroma maisījumu, kas gatavots no dihromāta un slāpekļskābes (šāds maisījums ir vēl efektīvāks, bet arī bīstamāks).  Nedrīkst pieļaut spirtu nokļūšanu hroma maisījumā, jo tie ātri padara to nederīgu.

Izmantošanas gaitā hroma maisījums ar laiku kļūst tumši zaļš, jo sešvērtīgais hroms pāriet trīsvērtīgajā. Izlietotu hroma maisījumu nedrīkst izliet izlietnē, jo tas ir ļoti indīgs; to jānodod bīstamajos atkritumos.

Ja hroma maisījums nokļuvis uz ādas, to tūlīt jāmazgā ar lielu daudzumu ūdens, pēc tam ar sodas vai amonjaka šķīdumu.

## Literatūra
* П. И. Воскресенский. Техника лабораторных работ. Москва, Химия, 1973, 161. lpp.
Memfisa (Ēģipte)

{
  "type": "ExternalData",
  "service": "geoshape",
  "ids": "Q5715"
}

**Memfisa** ( **, , ) bija pilsēta Senajā Ēģiptē. Tās drupas atrodas netālu no *Mit Rahina* pilsētas 20 km uz dienvidiem no Kairas.

Saskaņā ar leģendu, Memfisu 3. gadu tūkstoša p.m.ē. sākumā dibinājis faraons Meness. Bijusi Senās Ēģiptes galvaspilsēta Senās valsts laikā no 28. līdz 23. gadsimtam p.m.ē., saglabājusi nozīmīgas pilsētas statusu līdz Aleksandrijas uzcelšanai Hellēnisma laikmetā (332.—331. gads p.m.ē.). Atradās stratēģiski svarīgā vietā, kur Nīlai plūstot uz Vidusjūru, sākās Nīlas delta. Memfisai novietojuma dēļ bija arī simboliska nozīme, jo tā atradās vietā, kur satiekas abi Ēģiptes vēsturiskie reģioni — Augšēģipte un Lejasēģipte. Pilsētas zelta laikos šis bija ievērojams ekonomiskais, politiskais, reliģiskais un kultūras centrs un pasaulē lielākā pilsēta. Pilsētas aizbildnis bija Ptahs un šī dieva templis *Hwt-ka-Ptah* (Ptaha dvēseles nams), sengrieķiem to pārveidojot par *Aiguptos*, devis vārdu pašai Ēģiptes zemei. Pilsēta bijusi Ēģiptes galvaspilsēta daudzus gadsimtus, tāpēc pie tās gadsimtu gaitā izveidojās Memefisas nekropole, kas stiepjas 30 kilometru garumā un kur atrodas daudzas no pazīstamākajām piramīdām.

Memfisa un tās nekropole 1979. gadā tika iekļauta UNESCO Pasaules mantojuma sarakstā.

## Atsauces

## Ārējās saites
Memfisa

**Memfisa**  var būt:
* Memfisa (ASV) — pilsēta ASV;
* Memfisa (Ēģipte) — senā pilsēta Senajā Ēgiptē.
Ūra

**Ūra** bija nozīmīga Šumeras pilsētvalsts Divupē mūsdienu Irākas teritorijā. Senatnē atradās netālu no Eifratas ietekas Persijas līcī, kas pavēra plašas iespējas tirdzniecībai. Mūsdienās pilsētas drupas atrodas tālu no Persijas līča krasta, apmēram 16 kilometrus no mūsdienu Nāsirījas.

5. gadu tūkstotī p.m.ē. Ūrā parādījušās pirmās cilvēku apmetnes, nākamajā gadu tūkstotī tā kļuva par pilsētu, 25. gadsimtā — par spēcīgu pilsētvalsti. Apmēram 21. gadsimtā kļuva par Šumeras un Akadas galvaspilsētu, līdz to ap 2003. gadu p.m.ē. ieņēma elamieši. Ūra bija gan Babilonijas, gan Ahemenīdu tirdzniecības un amatniecības centrs. Panīkusi 4. gadsimtā p.m.ē.

Ievērojamākie arheoloģiskie izrakumi notikuši no 1853. līdz 1854. gadam un no 1922. līdz 1934. gadam. Pilsētā atrodas Ūras zikurāts, kas veltīts pilsētas dievam Nannam jeb Sinam. Pēc Vecās Derības rakstiem Ābrams ir cēlies no "Haldiešu Ūras", kura dažkārt tiek identificēta kā Ūra.

## Atsauces

## Ārējās saites
Vladilens Finogejevs

**Vladilens Finogejevs** (*Владилен Петрович Финогеев*, dzimis , miris ) bija PSRS inženieris, zinātnieks. Sociālistiskā Darba Varonis.

1952. gadā Finogejevs pabeidza Maskavas aviācijas institūtu. Pēc tam viņš strādāja zinātniski pētnieciskajā institūtā *[[NII-885]]*: sākotnēji inženieris, vēlāk — galvenā konstruktora vietnieks.
Vladilens Finogejevs piedalījās raķeštehnikas vadību sistēmu izstrādē un izmēģināšanā raķetēm *[[R-11]]*, *[[R-11|R-11 FM]]*, *[[RT-2]]*, *[[R-9]]*, *[[R-7 (raķete)|R-7]]*, *[[UR-100]]*, *[[UR-500]]*, *[[Vostok (nesējraķete)|Vostok]]*, *[[Sojuz (nesējraķetes)|Sojuz]]*, *[[Molnija (nesējraķete)|Molnija]]* u.c.
1961. gada 17. jūnijā, saistībā ar veiksmīgo pirmā cilvēka lidojumu kosmosā, Finogejevam piešķirts goda nosaukums Sociālistiskā Darba Varonis, apbalvojot viņu ar Ļeņina ordeni un zelta medaļu "Sirpis un Āmurs".

1970. gadā Vladilens Finogejevs kļuva par PSRS Aizsardzības rūpniecības ministra vietnieku. Viņš bija arī starpresoru koordinācijas padomes priekšsēdētājs, raķešu kompleksu *Temp-2S* un *Pioner* izmēģinājumu un ieviešanas valsts komisijas priekšsēdētāja vietnieks, atomenerģētikas starpresoru koordinācijas padomes loceklis.
No 1981. līdz 2000. gadam Finogejevs strādāja *CNII avtomatiki i gidravliki* par direktora vietnieku zinātnes jautājumos.

Vladilens Finogejevs ir vairāk nekā 100 zinātnisko darbu, piecu izgudrojumu un patentu autors. 

## Ārējās saites
* Finogejevs ''Geroi strany'' mājaslapā 
* Ушел из жизни конструктор систем управления Финогеев Владилен Петрович (85) Некролог PRO
Sheffield FC

***Sheffield F.C.*** ir futbola klubs Šefīldā, Dienvidjorkšīrā, Anglijā, Apvienotajā Karalistē. Ticis dibināts 1857. gadā, šis ir vecākais pašlaik futbolu spēlējošais klubs pasaulē. Pašlaik klubs spēlē *Northern Premier League Division One South* līgā, kas pēc spēka ir 8. līmeņa līga Anglijā.

 tika aizvadīta pirmā spēle starp *Sheffield F.C.* un *[[Hallam F.C.]]*, kas bija pirmais derbijs futbola vēsturē. 1904. gadā klubs izcīnīja uzvaru FA Amatieru kausā.

## Ārējās saites
*
Košice I

**Košice I** () ir Slovākijas Košices apgabala administratīvā iedalījuma vienība. Košices pilsētas ziemeļu daļa, kurā ietilpst arī vecpilsēta. Robežojas ar Košices apgabala Košices apkārtnes apriņķi, Košici III, Košici IV un Košici II.

## Ārējās saites
*
Košices apkārtnes apriņķis

**Košices apkārtnes apriņķis** () ir Slovākijas Košices apgabala administratīvā iedalījuma vienība. Robežojas ar Košices apgabala Rožņavas, Gelnicas, Trebišovas apriņķiem, Košici I, II, III un IV, Prešovas apgabala Prešovas un Vranovas pie Topļas apriņķiem, kā arī Ungāriju.

Apriņķa Djurdjošīkas ciemā dzimis futbolists Mareks Sapara (*Marek Sapara*, 1982).

## Ārējās saites
*
Mihalovces apriņķis

**Mihalovces apriņķis** () ir Slovākijas Košices apgabala administratīvā iedalījuma vienība. Robežojas ar Košices apgabala Trebišovas un Sobrances apriņķiem, Prešovas apgabala Vranovas pie Topļas un Humennes apriņķiem, kā arī Ukrainu.

## Ārējās saites
*
Ģeometriskā transformācija

**Ģeometriskā transformācija** ir jebkura ģeometriskas kopas bijekcija uz sevi vai uz citu šādu kopu.

Ģeometriskās transformācijas var klasificēt pēc kopu dimensiju skaita (tādējādi nošķirot, piemēram, transformācijas plaknē no transformācijām telpā). Tās var klasificēt arī pēc tā, kādas īpašības tiek saglabātas transformācijas laikā:

: * Pārneses saglabā attālumus un leņķu orientāciju;
: * Izometrijas (paralēlā pārnese, rotācija, atspoguļojums, vai slīdošā simetrija) saglabā attālumus un leņķus;
: * Līdzības transformācija saglabā attiecības starp attālumiem;
: * Afīnā transformācija saglabā paralēlismu;
: * Projekcijas saglabā kolinearitātes.

Katra no šīm klasēm ietver iepriekšējo.

: *Inversija saglabā visu plaknes līniju un riņķu kopu, bet Mēbiusa transformācija saglabā visas plaknes un trīsdimensiju sfēras.


France identique.gif | Oriģinālais attēls
France par rotation.gif | Izometrija (rotācija)
France par similitude.gif | Līdzības transformācija
France affine (1).gif | Afīnā transformācija
France homographie.gif | Projekcija
France circ.gif | Inversija


Citi ģeometriskie pārveidojumi:

: * Difeomorfisms
: * Konformālā transformācija
: * Homeomorfisms


France diff.gif | Difeomorfisms
Fconf.gif | Konformālā transformācija
France homothetie.gif | Homeomorfisms


Šīs transformācijas veido transformāciju grupas.

Ģeometriskie pētījumi lielā mērā ir šo transformāciju pētījumi.

## Ārējās saites

* Kārlis Freivalds – Analītiskā ģeometrija, 14. Lekcija: Ģeometriskās transformācijas.
* Inese Bula – Fraktāļa ģeometrija, Nodaļa n. 6: Metrisku telpu transformācijas.
* Tatjana Soldatjonoka – Ešera fraktālo rakstu izveidošana grafiskajās lietotnēs.
Ukrainas neatkarības diena

[250px|thumb|right|Ukrainas neatkarības dienas svinības 2013. gadā [Luhanska|Luhanskā, Tarasa Ševčenko pieminekļa pakājē]]

**Ukrainas neatkarības diena** () ir valsts svētku diena Ukrainā, kas ik gadu tiek svinēta 24. augustā, godinot Ukrainas PSR Augstākās padomes  pieņemto Neatkarības deklarāciju, ar kuru tika proklamēta mūsdienu Ukrainas izveide.  

Pirmo reizi Ukrainas neatkarības diena tika svinēta , godinot Ukrainas PSR Augstākās padomes  pieņemto Deklarāciju par Ukrainas suverenitāti.  Ukrainas PSR Augstākā padome pieņēma Neatkarības deklarāciju, kas tika apstiprināta referendumā .  Ukrainas Neatkarības deklarācijas pieņemšanas dienu 24. augustu noteica kā Ukrainas neatkarības diena.

Neatkarības diena Ukrainā ir brīvdiena. Šajā dienā Ukrainas valsts prezidents rīko oficiālas pieņemšanas, kā arī teic ikgadēju runu. Ukrainas neatkarības dienā bez svētku pasākumiem un uguņošanas valsts galvaspilsētā Kijivā notiek arī armijas parāde.
Džordžs R. R. Mārtins

**Džordžs Reimonds Ričards Mārtins** (; dzimis **Džordžs Reimonds Mārtins** (*George Raymond Martin*) ) ir amerikāņu rakstnieks, scenārists un televīzijas producents.

Raksta romānus un īsos stāstus fantāzijas, šausmu un zinātniskās fantastikas žanrā. Vislabāk pazīstams ar fantāzijas grāmatu sēriju "Dziesma par ledu un uguni", pēc kuras veidots televīzijas seriāls "Troņu spēle". Mārtins ir arī seriāla izpildproducents, tāpat katru sezonu sarakstījis scenāriju kādai no desmit sērijām. Par šo seriālu (kopā ar citiem seriāla producentiem) saņēmis četras ''Emmy'' balvas. Ir sarakstījis scenāriju vairākām "Krēslas zona" (*The Twilight Zone*), "Skaistule un briesmonis" (*Beauty and the Beast*) un citu seriālu sērijām. Par grāmatām ir saņēmis vairākus apbalvojumus, tai skaitā vairākas Hugo balvas.

2005. gadā Levs Grosmans no žurnāla *[[Time]]* nosauca Mārtinu par "amerikāņu Tolkīnu". Žurnāls *Time* iekļāva viņu savā 2011. gada ietekmīgāko cilvēku sarakstā.

## Ārējās saites

* 

*
Kalamazū

**Kalamazū** () ir pilsēta Mičiganas štatā, ASV. Kalamazū apgabala administratīvais centrs. 2010. gadā pilsētas iedzīvotāju skaits sasniedza 74,2 tūkstošus. Atrodas mazāk kā 240 km attālumā gan no Čikāgas, gan — Detroitas. Pilsētā atrodas Rietummičiganas Universitāte, Kalamazū koledža un Kalamazū latviešu skola, kuru ir absolvējis bijušais Latvijas Republikas Ministru prezidents Krišjānis Kariņš.

Pilsētā 1948. gadā sākuši ieceļot arī latvieši,  95 personas nodibināja Kalamazū un apkārtnes latviešu biedrību. Pašlaik pilsētā ir Kalamazū latviešu biedrība. Apmēram 40 km no Kalamazū atrodas Detroitas latviešu kopienas īpašums "Garezers".

Tā kā pilsētas nosaukums *Kalamazoo* nav ierasts angliski runājošajiem cilvēkiem, tas ir kļuvis par metonīmu eksotiskām vietām, ir izveidojies teiciens "no Tombuktu līdz Kalamazū" (*from Timbuktu to Kalamazoo*).

## Atsauces

## Ārējās saites

*
Le Monde

***Le Monde*** ( — "pasaule") ir Francijas vakara laikraksts, kas tiek izdots kopš . Tas ir viens no nozīmīgākajiem un cienītākajiem laikrakstiem pasaulē.

Tas ir viens no diviem lielākajiem laikrakstiem Francijā kopā ar *[[Le Figaro]]*. Vidējais metiens sasniedz 323 039 eksemplārus, no kuriem apmēram 40 000 tiek pārdoti ārzemēs. *Le Monde* kopš  ir pieejams internetā. Atšķirībā no citiem lielajiem laikrakstiem, piemēram, *[[The New York Times]]*, *Le Monde* vairāk piedāvā notikumu analīzi un viedokļus.

Laikraksta redakcija atrodas Parīzē, Francijā.

## Atsauces

## Ārējās saites

*
Lielais Getsbijs

**"Lielais Getsbijs"**, arī **"Lieliskais Getsbijs"** () ir 1925. gada romāns, kura autors ir Frānsiss Skots Ficdžeralds.

Grāmata ir par jauno un noslēpumaino miljonāru Džeju Getsbiju un viņa apsēstību ar bijušo debitanti Deiziju Bjūkenenu. Tās darbība notiek 1922. gada vasarā izdomātajā Vestegā (*West Egg*).

Pirmoreiz ticis publicēts 1925. gadā, darbs tā pirmajā gadā tika pārdots tikai 20 tūkstošos eksemplāru. Ficdžeralds nomira 1940. gadā, uzskatīdams, ka viņš ir neveiksminieks un darbs ir ticis aizmirsts. Tomēr Otrā pasaules kara laikā "Lielais Getsbijs" kļuva populārāks. Mūsdienās tas tiek uzskatīts par literatūras klasiku un Ficdžeralda *[[magnum opus]]* (lieliskāko darbu). Grāmata ir vairākas reizes dažādās aptaujās iekļauta starp labākajiem amerikāņu romāniem. 1998. gadā *Modern Library* izdevēju padome atzina to par 20. gadsimta labāko amerikāņu romānu un otru labāko romānu angļu valodā (pēc Džeimsa Džoisa "Uliss").

Darbs ir vairākas reizes ticis ekranizēts, pēdējā reize bija 2013. gadā.

## Skatīt arī
* Laikraksta "Le Monde" 100 gadsimta grāmatas

## Atsauces

## Ārējās saites
* ''Project Gutenberg Australia''
Līze Meitnere

**Līze Meitnere** (; dzimusi , mirusi ) bija austriešu fiziķe. Strādājusi radioaktivitātes un kodolfizikas nozarē. Viņas vārdā nosaukts 109. ķīmiskais elements meitnērijs.

L. Meitnere ir Vīnes šaha meistara un jurista Filipa Meitnera meita. 1905. gadā absolvējusi Vīnes Universitāti, pēc diviem gadiem uzsākusi zinātnisko darbu kopā ar vācu ķīmiķi Oto Hānu. No 1917. līdz 1938. gadam strādāja Ķeizara Vilhelma Ķīmijas institūtā, no 1926. līdz 1938. gadam — Berlīnes Universitātē. 1938. gadā emigrējusi uz Zviedriju, kur līdz 1946. gadam bija Nobela Fizikālās ķīmijas institūta un no 1947. līdz 1960. gadam — Karaliskā tehnoloģiju institūta darbiniece. 1960. gadā pārcēlusies uz dzīvi Anglijā, kur arī 1968. gadā mirusi.

Sarakstījusi vairākus zinātniskos darbus kodolfizikā. 1918. gadā Meitnere atklāja protaktīniju, kā arī vairākus citus radioaktīvos izotopus. 1939. gadā kopā ar Oto Robertu Frišu (*Otto Robert Frisch*) ieviesusi kodolu dalīšanās terminu pēc Hāna un Friča Strāsmana (*Fritz Strassmann*) veiktās urāna kodolu bombardēšanas ar neitroniem rezultātiem.

## Atsauces

## Ārējās saites
Nikotīnamīds

**Nikotīnamīds** jeb **nikotīnskābes amīds** ir svarīgs ūdenī šķīstošs vitamīns, kas ietilpst svarīgu fermentu — dehidrogenāžu — kofermentu sastāvā un nepieciešams oksidēšanās procesu nodrošināšanai organismā. Organismā viegli veidojas no nikotīnskābes fermentatīvās amidēšanās ceļā. Nikotīnskābi un nikotīnamīdu sauc arī par **PP vitamīnu** jeb **niacīnu**. Nikotīnamīds ir balta pulverveida viela,kas var pastāvēt četrās polimorfajās formās. Organismā nikotīnamīds uzsūcas tievajā zarnā. Atšķirībā no nikotīnskābes, kas atrodama galvenokārt augos, nikotīnamīds sastopams dzīvnieku izcelsmes produktos.
thumb|left|350px|Nikotīnskābes, nikotīnamīda un nikotīnamīda ribozīda struktūrformulas

## Atsauces

## Ārējās saites
47 (skaitlis)

**47 (četrdesmit septiņi)** ir skaitlis, kas veselo skaitļu rindā atrodas starp 46 un 48. Gada četrdesmit septītā diena ir 16. februāris. 

Romiešu skaitļu sistēmā 47 tiek pierakstīts šādi — XLVII , bet binārajā skaitīšanas sistēmā četrdesmit septiņi ir 1011112, oktālajā skaitīšanas sistēmā — 578 un heksadecimālajā skaitīšanas sistēmā — 2F16. Četrdesmit septiņi ir nepāra skaitlis.

## Matemātika
* 47 ir piecpadsmitais pirmskaitlis
* 247 = 140737488355328
* 47!=258623241511168180642964355153611979969197632389120000000000

## Zinātne
* Ķīmisko elementu periodiskā tabulā četrdesmit septiņi ir sudraba (Ag) atomskaitlis.

## Citas nozares
* 47. gads
* 47. gads p.m.ē.
* Norvēģijas starptautiskais tālsarunu kods ir +47
* AK-47 ir pasaulē plaši izmantota triecienšautene
48 (skaitlis)

**48 (četrdesmit astoņi)** ir skaitlis, kas veselo skaitļu rindā atrodas starp 47 un 49. Gada četrdesmit astotā diena ir 17. februāris. 

Romiešu skaitļu sistēmā 48 tiek pierakstīts šādi — XLVIII , bet binārajā skaitīšanas sistēmā četrdesmit astoņi ir 1100002, oktālajā skaitīšanas sistēmā — 608 un heksadecimālajā skaitīšanas sistēmā — 3016. Četrdesmit astoņi ir pāra skaitlis.

Ķīmisko elementu periodiskā tabulā četrdesmit astoņi ir kadmija (Cd) atomskaitlis.
## Skatīt arī
* 48. gads
* 48. gads p.m.ē.
49 (skaitlis)

**49 (četrdesmit deviņi)** ir naturāls skaitlis, kas veselo skaitļu rindā atrodas starp 48 un 50. Gada četrdesmit devītā diena ir 18. februāris. 

Romiešu skaitļu sistēmā četrdesmit deviņi tiek pierakstīts šādi — XLIX , bet binārajā skaitīšanas sistēmā četrdesmit deviņi ir 1010012, oktālajā skaitīšanas sistēmā — 618 un heksadecimālajā skaitīšanas sistēmā — 3116. Četrdesmit deviņi ir nepāra skaitlis.

Ķīmisko elementu periodiskā tabulā četrdesmit deviņi ir indija (In) atomskaitlis.
## Skatīt arī
* 49. gads
* 49. gads p.m.ē.
Beludžu valoda

**Beludžu valoda** (, *balojî*) ir valoda, kas pieder irāņu valodu saimei. Tajā galvenokārt runā beludži, kas dzīvo Beludžistānā (reģionā, kuru veido Irānas ostāns Sīstāna un Beludžistāna un Pakistānas province Beludžistāna). To kā otro valodu plaši izmanto arī Pakistānā dzīvojošie brahuji. 2007. gadā bija aptuveni 7,6 miljoni beludžu valodas pratēji. Beludžu valoda ir atzīta par vienu no deviņām Pakistānas valsts valodām.

Diezgan arhaiskā beludžu valoda ir sadalīta daudzos cilšu dialektos, kas ir apvienoti divās grupās: rietumu un austrumu saskaņā ar beludžu cilšu iedalījumu. Atšķirības starp rietumu un austrumu dialektiem ir diezgan būtiskas, un to runātāju savstarpējā saprašanās dažos gadījumos ir ļoti apgrūtināta. Paši beludži lielākoties ir divvalodīgie vai trīvalodīgie.
San Marco 1

***San Marco 1*** jeb ***San Marco A*** bija Itālijas pirmais Zemes mākslīgais pavadonis. Tas palaists 1964. gada decembrī.

Pavadonis nosaukts raķešu palaišanas platformas *[[Broglio kosmosa centrs|San Marco]]* vārdā, kura savukārt nosaukta par godu Svētajam Markam.

Kosmisko aparātu izgatavoja Kosmisko pētījumu komisijas biedru grupa.

*San Marco* mērķis bija veikt jonosfēras pētījumus. Galvenais šī lidojuma uzdevums bija uzkrāt pieredzi, lai nākotnē Itālija varētu palaist savus pavadoņus no *San Marco* platformas.

*San Marco 1* tika palaists  20:24 UTC ar nesējraķeti *[[Scout X-4]]* no Vollopsas lidojumu kompleksa starta laukuma *LA-3A*.

 pavadonis sadega Zemes atmosfērā.

## Ārējās saites

* San Marco 1, 2 (A, B) Gunter Dirk Krebs
Ancītis

**Ancītis** var būt:

* Krišjānis Ancītis (1911—1963), latviešu valodnieks un literatūrzinātnieks;
* Valdemārs Ancītis (1921—2006), latviešu literatūrvēsturnieks, bibliogrāfs un rakstnieks.
Krišjānis Ancītis

**Krišjānis Ancītis** (dzimis , miris ) bija latviešu valodnieks un literatūrzinātnieks, Valdemāra Ancīša vecākais brālis. Strādāja letonikas un dialektoloģijas nozarē.

## Dzīvesgājums
Dzimis  Aknīstes pagasta "Ancīšos" lauksaimnieka Jāņa Ancīša un viņa sievas Emīlijas, dzimušas Mežaraupes, ģimenē.

Mācījās Aknīstes pagastskolā un Subates reālģimnāzijā. 1934. gadā absolvēja studijas Latvijas Universitātes Filoloģijas un filozofijas fakultātes Baltu filoloģijas nodaļā, līdztekus no 1933. līdz 1938. gadam strādāja par skolotāju Rīgas Valsts 1. ģimnāzijā.
1938.—1939. mācību gadā papildinājās slāvu filoloģijas studijās Varšavas Universitātē, tai pašā laikā lasīja latviešu valodas kursu studentiem. 

Pirms Otrā pasaules kara sākumā 1939. gada vasarā atgriezās Latvijā, strādāja Rakstu un mākslas kamerā, pēc Latvijas okupācijas no 1940. līdz 1944. gadam — Vēstures muzejā.
1944. gadā viņu iesauca Latviešu leģionā, 1945. gadā krita gūstā un līdz 1946. gadam bija ieslodzīts Uhtas Gulaga nometnē Komi APSR. Pēc atbrīvošanas Ancītis strādāja Valodas un literatūras institūtā, kur bijis ārštata materiālu vācējs, pēc tam bijis Vārdnīcu sektora štata darbinieks Valodas un literatūras institūtā.

Miris  Rīgā, apglabāts Meža kapos.

## Darbi
No 1933. gada Ancītis publicēja apmēram 30 rakstus un kritiku, tai skaitā par Krišjāņa Barona un Garlība Merķeļa mūža darbu. Presē un rakstu krājumos publicētie raksti un recenzijas par tautasdziesmu valodu, metriku, literatūras teoriju un vēsturi, kā arī par etniskiem jautājumiem.

* Lietvārdu reģistri R. Klaustiņa un J. Endzelīna "Latvju tautas daiņām" (1932)
* Aknīstes izloksne (1977).

## Atsauces

## Ārējās saites
* Krišjānis Ancītis
Trūmena šovs

**"Trūmena šovs"** () ir 1998. gada ASV komēdijdrāmas filma, kuras režisors ir Pīters Vīrs.

Filma ir stāsts par vīrieti vārdā Trūmens Bērbanks, kas sākotnēji nenojauš, ka visa viņa dzīve ir realitātes televīzijas šovs, kuru vēro miljardi cilvēku visā pasaulē. Tajā galvenās lomas attēlo Džims Kerijs, Lora Linnija, Noā Emerihs, Eds Heriss un Nataša Makelhona.

Filmas pirmizrāde notika , "Trūmena šovs" guva labus komerciālos panākumus, tāpat tā saņēma atzinīgu kritiķu novērtējumu. Filmu nominēja 71. Kinoakadēmijas balvai trīs kategorijās, tomēr nevienu neieguva.

2008. gadā psihiatrs Džoels Golds atklāja, ka ir saticis vairākus pacientus, kam bijusi šizofrēnija, kas ticējuši, ka viņu dzīves ir realitātes šovs. Golds šo sindromu nosauca par "Trūmena šova delūziju", tomēr tā oficiāli netiek atzīta.

## Atsauces

## Ārējās saites
Bruņukuģis "Potjomkins" (filma)

**"Bruņukuģis "Potjomkins""** () ir 1925. gada mēmā filma, kuras režisors ir Sergejs Eizenšteins.

Filma ir par 1905. gadā notikušo matrožu dumpi uz kuģa "Potjomkins" un tā apspiešanu. Tā tiek uzskatīta par vienu no visu laiku labākajām propagandas filmām. 1958. gada Vispasaules izstādē Briselē tā tika atzīta par visu laiku izcilāko filmu.

## Atsauces

## Ārējās saites
Miezītis

**Miezītis** (sieviešu dzimtē Miezīte) ir latviešu cilmes uzvārds. Cilvēki ar šo uzvārdu:

* Aleksandrs Miezītis (1889/1890—ap 1946) — latviešu cīkstonis;
* Pēteris Miezītis (1893—1961) — latviešu skolotājs un viens no 1944. gada 17. marta Latvijas Centrālās padomes memoranda parakstītājiem.
Ričards Atenboro

**Ričards Semjuels Atenboro** (; dzimis , miris ) bija angļu aktieris, kinorežisors, kinoproducents.

## Biogrāfija
Studējis aktiermākslu Karaliskajā dramatiskās mākslas akadēmijā. Radošo darbību viņš uzsāka teātrī Londonā. Debitējis kino 1942. gadā filmā "Kurā mēs kalpojam" (*In Which We Serve*). Viņa debija režisora amatā bija filma "Ak, kas par jauku karu!" (*Oh! What a Lovely War*; 1969). Par 1982. gada filmu "Gandijs" (*Gandhi*) saņēmis divas Amerikas Kinoakadēmijas balvas — kā filmas režisors un producents. Tāpat ir saņēmis četras BAFTA kino balvas un četras Zelta globusa balvas. Atenboro ir pazīstams ar lomām tādās filmās kā "Dzīvības un nāves jautājums" (*A Matter of Life and Death*, 1946), *[[Brighton Rock (1948. gada filma)|Brighton Rock]]* (1948), *[[The League of Gentlemen]]* (1960), "Lielā bēgšana" (1963), "Fēniksa lidojums" (1965), *[[The Sand Pebbles]]* (1966), "Doktors Dūlitls" (*Doctor Dolittle*, 1967), "Ridingtona laukums 10" (*10 Rillington Place*; 1971), *[[Shatranj Ke Khilari]]* (1977), "Juras laikmeta parks" (1993), "Brīnums 34. ielā" (1994), "Elizabete" (1998).

Miris  90 gadu vecumā dažas dienas pirms 91. dzimšanas dienas.

Viņa jaunākais brālis Deivids Atenboro ir dabaszinātnieks un televīzijas pārraižu veidotājs, otrs jaunākais brālis Džons Atenboro ieņēma vadošu amatu *[[Alfa Romeo]]* uzņēmumā.

## Atsauces

## Ārējās saites
Sobrances apriņķis

**Sobrances apriņķis** () ir Slovākijas Košices apgabala administratīvā iedalījuma vienība. Robežojas ar Košices apgabala Mihalovces apriņķi, Prešovas apgabala Humennes un Sninas apriņķiem, kā arī Ukrainu.

## Ārējās saites
*
Jānis Baltušs

**Jānis Baltušs** (dzimis ) ir latviešu vieglatlēts, kurš pārsvarā startē 400 m distancē un 400 m barjerskrējienā.

Nozīmīgākās starptautiskās sacensības, kurās ir startējis J. Baltušs, ir 2014. gada Eiropas čempionāts Cīrihē. Sportists 400 m barjerskrējienā ar personisko rekordu (50,89) kvalificējās pusfinālam, kur noskrēja vājāk, paliekot pēdējais savā skrējienā. Vairākkārtējs Latvijas čempions 400 m un 400 m barjerskrējienā.

## Personiskie rekordi

## Atsauces

## Ārējās saites
Atenboro

**Atenboro** () ir angļu cilmes uzvārds, kas cēlies no vietvārda Atenboro. Cilvēki ar šo uzvārdu:

* Deivids Atenboro (*David Attenborough*; 1926) — angļu dabaszinātnieks un televīzijas pārraižu veidotājs;
* Ričards Atenboro (*Richard Attenborough*; 1923—2014) — angļu aktieris, kinorežisors un kinoproducents.